**KÚPNA ZMLUVA**

uzatvorená v zmysle ust. § 409 a nasl. zákona č. 513/1991 Z. z. Obchodný zákonník v znení neskorších predpisov (ďalej ako „Obchodný zákonník“)

**Čl. I.**

**Zmluvné strany**

**Kupujúci :** Mesto Žiar nad Hronom

Sídlo : Š. Moysesa 46, 965 19 Žiar nad Hronom

Štatutárny zástupca : Mgr. Peter Antal, primátor mesta

IČO: 00 321 125

DIČ: 2021339463

Nie je platcom DPH

Telefón : 045/6787120

e-mail : msu@ziar.sk

(ďalej ako „**kupujúci**“)

**Predávajúci :**

Sídlo :

Štatutárny zástupca :

IČO:

DIČ:

IČ DPH:

Bankové spojenie:

Číslo účtu :

Telefón :

Fax :

e-mail :

Registrácia:

(ďalej ako „**predávajúci**“)

**Čl. II.**

**Predmet zmluvy**

**2.1.** Predmetom zmluvy je kúpa a dodávka **nového elektromobilu (automobilu na elektrický pohon = žiadne emisie CO2 g/km) v zmysle bližšej špecifikácie uvedenej v bode 2.2 tejto zmluvy a v prílohe výzvy na predloženie ponuky označenej ako „Opis predmetu zákazky“.**

**2.2.** Elektromobil podľa bodu 2.1. tejto zmluvy bude 5-dverový automobil bielej farby s 5 sedadlami a bude mať nasledovné technické vlastnosti:

min. 40 kWh kapacitu batérie typu lítium-ión (laminované články), výkon 110 kW, min. 300 km dojazd na jedno nabitie, min. 380 l objemu batožinového priestoru, automatickú prevodovku, pohon predných kolies, disky ľahkých zliatin R16, pneumatiky 205/55 R16, elektrický posilňovač riadenia.

Ďalej bude mať elektromobil minimálnu požadovanú výbavu tak ako je uvedené v opise predmetu zákazky, ktorý je prílohou výzvy na predloženie ponuky.

**2.3.** Predmetom kúpnej zmluvy je dodávka elektromobilu bližšie špecifikovaného v bodoch 2.1. a 2.2. tejto zmluvy vrátane služieb, súvisiacich s dopravou na miesto dodania prepravnými prostriedkami predávajúceho a spôsobom, v súlade s príslušnými právnymi predpismi, vyložením elektromobilu na miesto určenia, a za podmienok, uvedených v tejto zmluve predávajúcim a záväzok kupujúceho riadne dodaný elektromobil prevziať a zaplatiť za neho predávajúcemu dohodnutú kúpnu cenu, podľa platobných podmienok, dohodnutých v tejto zmluve.

**Čl. III.**

**Podmienky dodávky a odberu predmetu zmluvy**

**3.1.** Predávajúci sa zaväzuje realizovať dodávku predmetu zmluvy najneskôr do 31. 10. 2019.

**3.2.** Predávajúci dodá predmet zmluvy s originálom a dvomi kópiami dodacích listov, z ktorých jednu kópiu kupujúci predávajúcemu, po odkontrolovaní dodaného predmetu zmluvy, potvrdí. Dodací list bude tvoriť súčasť faktúry.

**3.3.** Predávajúci sa zaväzuje odovzdať kupujúcemu predmet zmluvy v bezchybnom stave, v stanovenej lehote, na miesto, určené v článku V. tejto kúpnej zmluvy.

Pri dodaní objednaného predmetu zmluvy predávajúci odovzdá dodací list, so všetkými potrebnými náležitosťami, ktorý po ukončení prevzatia predmetu zmluvy podpíše zástupca kupujúceho aj predávajúceho. Pri plnení predmetu kúpnej zmluvy sa predávajúci zaväzuje dodržiavať príslušné právne predpisy a technické normy.

**Čl. IV.**

**Cena predmetu zmluvy a spôsob úhrady**

**4.1.** Kúpnu cenu za predmet zmluvy si zmluvné strany dohodli na sumu vo výške ...................... EUR s DPH (slovom: ..............................................).

**4.2.** Kupujúci uhradí predávajúcemu kúpnu cenu, uvedenú vo faktúre, najneskôr do 30 dní po dodaní predmetu zmluvy. Súčasťou faktúry bude kupujúcim potvrdený dodací list.

**4.3.** V prípade dohody zmluvných strán môže byť úhrada za predmet zmluvy zrealizovaná vo zvlášť dohodnutom termíne, čo musí byť uvedené na dodacom liste, resp. vo faktúre.

**Čl. V.**

**Podmienky odovzdania a prevzatia predmetu zmluvy a zodpovednosť za chyby**

**5.1.** Miestom odovzdania a prevzatia predmetu zmluvy je sídlo kupujúceho – Š. Moysesa 46, 965 01 Žiar nad Hronom.

**5.2.** Čas odovzdania a prevzatia predmetu zmluvy si zmluvné strany dohodnú konkrétne telefonicky, resp. e-mailom.

**5.3.** Dopravu predmetu zmluvy do sídla kupujúceho zabezpečuje predávajúci.

**5.4.** Kupujúci je pri prevzatí predmetu zmluvy povinný prekontrolovať jeho úplnosť, kompletnosť, a svojim podpisom na dodacom liste túto skutočnosť potvrdiť. V prípade akýchkoľvek chýb predmetu zmluvy resp. nesúladu dodávky s údajmi na dodacom liste, je kupujúci povinný túto skutočnosť ihneď pri preberaní predmetu zmluvy u predávajúceho reklamovať a uviesť nedostatky na dodacom liste. Ich akceptovanie predávajúci potvrdí na dodacom liste svojim podpisom. Bezchybnosť dodávky potvrdzuje kupujúci predávajúcemu podpisom dodacieho listu.

**5.5.** Ak pri prevzatí predmetu zmluvy zistí kupujúci, že ide o nekompletnú dodávku predmetu zmluvy, nezodpovedajúcu dohodnutej kvalite, použitých materiálov, resp. poškodeného predmetu zmluvy, predávajúci je povinný do 14 dní dodaný predmet zmluvy vymeniť, ak sa zmluvné strany nedohodnú inak.

**5.6.** Chyby dodávky musia byť do vystavenia faktúry predávajúcim odstránené. Kupujúci bude akceptovať iba faktúru za dodávku bezchybného predmetu zmluvy, t. j. v súlade s dodacím listom.

**5.8.** Kontaktnou osobou predávajúceho je ..........................., číslo MT: ..........................., e-mail: .....................................

**5.9.** Kontaktnou osobou kupujúceho je Luboš Filipčík, číslo MT 0915 838 600

**Čl. VI.**

**Platobné podmienky a fakturácia**

**6.1.** Finančné plnenie uskutoční kupujúci na základe faktúry, vystavenej predávajúcim v súlade s článkom IV. tejto kúpnej Zmluvy.

**6.2.** Kupujúci uhradí predávajúcemu kúpnu cenu, uvedenú vo faktúre s DPH, ktorej súčasťou bude kupujúcim potvrdený dodací list, najneskôr do 30 dní odo dňa jej vystavenia. V prípade pochybnosti považujú zmluvné strany daňový doklad za doručený na tretí deň po jeho odoslaní predávajúcim, o čom predávajúci predloží potvrdenie.

**6.3.** Kupujúci je povinný uhradiť predávajúcemu kúpnu cenu v termíne splatnosti podľa bodu 6.2. tak, aby úhrada kúpnej ceny bola najneskôr v posledný deň splatnosti poukázaná príkazom na úhradu na bankový účet predávajúceho.

**6.4.** Kupujúci neposkytne predávajúcemu preddavky ani zálohy.

**Čl. VII.**

**Záruky a nároky z chýb predmetu kúpnej zmluvy**

**7.1.** Predávajúci poskytuje kupujúcemu na dodaný elektromobil v zmysle bodu 3.3. tejto kúpnej zmluvy záruku 36 mesiacov na bežné súčasti vozidla a 60 mesiacov na elektrické komponenty. Náklady na dopravu, súvisiace s reklamovaným predmetom kúpnej zmluvy znáša predávajúci v plnom rozsahu.

**7.2.** Zmluvné strany sa pri zodpovednosti za chyby predmetu zmluvy a nárokov z nich vyplývajúcich budú riadiť § 422 a nasl. Obchodného zákonníka.

**7.3.** Predávajúci zabezpečí v záručnej dobe bezplatné odstránenie všetkých chýb, ktoré sú predmetom záruky, výmenou za bezchybné časti tvoriace predmet zmluvy.

**Čl. VIII.**

**Náhrada škody**

**8.1.** Pri závažnom porušení povinností, vyplývajúcich z tejto zmluvy druhou zmluvnou stranou môže oprávnená (poškodená) strana od tejto dohody odstúpiť v zmysle čl. IX. a požiadať o náhradu škody, ktorá jej vznikla.

**Čl. IX.**

**Odstúpenie od plnenia kúpnej zmluvy**

**9.1.** V prípade závažného porušenia podmienok kúpnej zmluvy vzniká kupujúcemu právo na odstúpenie od tejto zmluvy. Nároky na náhradu spôsobenej škody nie sú odstúpením od plnenia kúpnej zmluvy dotknuté.

**9.2.** Závažnými porušeniami zmluvy sa rozumie:

- nedodanie predmetu zmluvy v zmluvne stanovenej lehote,

- opakované dodanie nekvalitného predmetu zmluvy v prípade, že kupujúci na nedostatky predávajúceho písomne upozornil,

- opakované porušenie bodu 3.3. tejto zmluvy i napriek tomu, že na túto skutočnosť kupujúci písomne upozornil predávajúceho.

**Čl. X.**

**Záverečné ustanovenia**

**10.1.** Táto zmluva nadobúda platnosť dňom jej podpisu štatutárnymi orgánmi obidvoch zmluvných strán.

**10.2.** Účinnosť táto zmluva nadobúda dňom, nasledujúcim po dni jej zverejnenia na webovom sídle kupujúceho.

**10.3.** Vzťahy touto zmluvou neupravené sa riadia príslušnými ustanoveniami Obchodného zákonníka a ostatnými súvisiacimi všeobecne záväznými právnymi predpismi.

**10.4.** Zmluvné strany sa dohodli, že táto zmluva sa môže meniť a dopĺňať iba písomnými vzostupne číslovanými dodatkami, odsúhlasenými a podpísanými obidvomi štatutárnymi orgánmi zmluvných strán, prípadne ich splnomocnenými zástupcami, inak je zmena zmluvy neplatná.

**10.5.** Zmluvné strany svojimi podpismi potvrdzujú, že sú spôsobilé vlastnými právnymi úkonmi nadobúdať práva a brať na seba povinnosti v plnom rozsahu, ich zmluvná voľnosť nie je obmedzená a že túto zmluvu podpisujú na základe vlastného rozhodnutia.

**10.6.** Zmluvné strany prehlasujú, že v čase uzatvorenia tejto zmluvy nie sú známe žiadne okolnosti, ktoré by bránili alebo vylučovali uzavretiu zmluvy resp. ktoré by mohli byť vážnou prekážkou k jej splneniu.

**10.7.** Táto zmluva sa vyhotovuje v dvoch rovnopisoch, z ktorých kupujúci i predávajúci obdržia po jednom vyhotovení.

**10.8.** Zmluvné strany sa zaväzujú zachovávať mlčanlivosť o informáciách, o ktorých sa dozvedeli pri realizácii predmetu zmluvy. Žiadne informácie spojené s predmetom zmluvy nesmú byť použité na iné účely, ako je definované v tejto zmluve.

**10.9.** Obidve zo zmluvných strán prehlasujú, že túto zmluvu prečítali, že zmluva nebola podpísaná z donútenia ani za iných jednostranne nevýhodných podmienok, čo potvrdzujú vlastnoručnými podpismi.

**10.10.** Zmluvné strany si zmluvu prečítali a po odsúhlasení jej obsahu podpísali.

V Žiari nad Hronom, dňa......................... V ............................., dňa.........................

Kupujúci: Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Peter Antal, primátor

Mesto Žiar nad Hronom